Source: http://docplayer.fi/174951-Henkilovahinkoasiain-neuvottelukunnan-suosituksia.html
Timestamp: 2018-01-24 10:16:44+00:00
Document Index: 18350637

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'KKO ']

HENKILÖVAHINKOASIAIN NEUVOTTELUKUNNAN SUOSITUKSIA - PDF
Download "HENKILÖVAHINKOASIAIN NEUVOTTELUKUNNAN SUOSITUKSIA"
1 HENKILÖVAHINKOASIAIN NEUVOTTELUKUNNAN SUOSITUKSIA VAHINGONKORVAUSLAIN 5 LUVUN SÄÄNNÖSTEN NOJALLA KIVUSTA JA SÄRYSTÄ SEKÄ MUUSTA TILAPÄISESTÄ HAITASTA, PYSYVÄSTÄ HAITASTA SEKÄ KÄRSIMYKSESTÄ SUORITETTAVIEN KORVAUSTEN MÄÄRISTÄ 2. PAINOS ISBN
3 Esipuhe 2. painokseen Henkilövahinkoasiain neuvottelukunnan edellinen suosituskokoelma ilmestyi kesäkuussa Neuvottelukunnan saaman palautteen mukaan suosituksia käytetään yleisesti apuna tuomittaessa korvausta aineettomasta vahingosta. Oikeuskäytäntö osoittaa, että suosituksia on noudatettu ohjeellisesti, mutta esitetyistä korvaustasoista on myös poikettu. Suositukset ovatkin tarkoitettu vain korvauksen määrittämisen lähtökohdaksi. Harkintavalta suotavasta korvaustasosta kuuluu viime kädessä tuomioistuimille. Uuden suosituskokoelman suositukset on muodostettu vuoden 2009 oikeuskäytännön pohjalta. Myös edellisen suosituskokoelman perusteena ollutta oikeuskäytäntöä on hyödynnetty suositusten muodostamisessa soveltamisohjeissa tarkemmin kuvatulla tavalla. Uuteen suosituskokoelmaan sisältyy neuvottelukunnan selvitys pysyvän toiminnallisen haitan korvaamisesta. Samassa yhteydessä esitetään korvausharkinnan avuksi erilaisia käytössä olevia korvausvastuuta määritteleviä järjestelmiä. Kyse ei kuitenkaan ole suosituksesta. Varsinaisia suosituksia pysyvästä haitasta on annettu ainoastaan pysyvän kosmeettisen haitan korvaamisesta. Lisäksi suosituskokoelman uuteen painokseen on otettu eräitä uusia tilapäisen haitan korvaamista koskevia suosituksia (30.1, 31, 33, 38, 39 ). Suosituksia on myös eräiltä osin järjestelty uudelleen. Kaikkien näiden muutosten seurauksena suositusten numerointi on muuttunut edellisestä painoksesta. Suositusten loppuun on sisällytetty vastaavuustaulukko vanhojen ja uusien suositusten vertaamisen helpottamiseksi. Varsinaisiin suosituksiin tehtyjen lisäysten ja päivitysten lisäksi suosituskokoelmaan on tehty eräitä rakenteellisia muutoksia, joiden tarkoituksena on ollut helpottaa suositusten käyttämistä. Edellisen suosituskokoelman johdanto ja perustelut -osiot on saadun palautteen johdosta yhdistetty yhdeksi kokonaisuudeksi. Näin syntyneiden soveltamisohjeiden tarkoituksena on helpottaa suositusten soveltamista ja tarjota samalla välineet suositusten avointa ja kriittistä arviointia varten. Ensimmäisen suosituskokoelman julkaisemisen jälkeen korkein oikeus on antanut yhden ennakkopäätöksen, jossa on ollut kysymys loukkauksella (tapon yritys) aiheutetun kärsimyksen määrän korvaamisesta. Yhdessä ratkaisussa korkein oikeus on nimenomaisesti ottanut kantaa surmansa saaneen läheiselle kärsimyksenä aiheutuneen vahingon määrään. Korkein oikeus on antanut lisäksi muutaman ennakkoratkaisun loukkauksella aiheutetun kärsimyksen korvattavuudesta. Neuvottelukunta on huomioinut nämä ratkaisut, joskaan niillä ei ole ollut välitöntä vaikutusta neuvottelukunnan suosittamiin korvaustasoihin. Neuvottelukunta on pyrkinyt osaltaan edistämään henkilövahinkojen korvaamisesta käytävää keskustelua. Neuvottelukunta muun muassa järjesti syksyllä i
4 2009 laajan seminaarin aineettomien vahinkojen korvaamisesta. Seminaarissa keskusteltiin muun muassa suositusten asemasta ja neuvottelukunnan roolista. Uuteen suosituskokoelmaan ei liity mitään suositusten ajallista soveltamista koskevaa ohjetta. Suositukset ovat vallitsevaa oikeuskäytäntöä kuvaava informaatiolähde. Uutta suosituskokoelmaa voidaan käyttää apuna kaikissa suosituskokoelman julkaisemisen jälkeen ratkaistavissa tapauksissa siitä riippumatta, koska vahinko on aiheutunut. Vuonna 2006 ensimmäisen kerran asetetun neuvottelukunnan toimikausi päättyi Uusi neuvottelukunta on asetettu vuoden 2011 alusta. Edellisen neuvottelukunnan jäsenet Pirkko Mikkola ja Ulla Lahtinen jäivät pois neuvottelukunnasta ja heidän tilalleen nimettiin hovioikeudenneuvos Helena Lindgren Itä-Suomen hovioikeudesta ja käräjätuomari Riitta Savolainen Helsingin käräjäoikeudesta. Näiden suositusten valmisteluun ovat osallistuneet sekä neuvottelukunnasta pois jääneet että heidän tilalleen nimitetyt neuvottelukunnan jäsenet. Neuvottelukunnan pääsihteerinä on toiminut asti varatuomari Jarkko Männistö, jonka toimikauden aikana suositusten valmistelutyö on tehty. Neuvottelukunnan lääketieteellisenä asiantuntijana on toiminut LKT Antero Mäkelä, kirurgisten tautien erikoislääkäri, ortopedian ja traumatologian dosentti (HY) (ylilääkäri Sosiaali- ja terveysalan lupa- ja valvontavirasto). Neuvottelukunnan tavoitteena on ollut luoda käytännön tarpeita vastaava apuväline aineettoman vahingon suuruuden määrittämistä varten tuomioistuinten ja asianosaisten käyttöön. Neuvottelukunta ottaa mielellään vastaan huomautuksia ja ehdotuksia suositusten kehittämiseksi. Ne voidaan toimittaa sähköpostitse osoitteeseen Helsingissä 26. toukokuuta 2011 Mikko Könkkölä Helena Lindgren Aija Peltola Riitta Savolainen Juhani Kaivola Kyösti Vihermaa Wilhelm Norrman ii
5 Esipuhe 1. painokseen Taustaa Henkilövahinkoasiain neuvottelukunta on lakisääteinen toimielin ja se on perustettu henkilövahinkojen ja kärsimyksen korvaamista koskevan oikeus- ja korvauskäytännön yhtenäisyyden edistämiseksi (laki henkilövahinkoasiain neuvottelukunnasta 1, 513/2004). Neuvottelukunnan keskeisenä tehtävänä on antaa yleisiä suosituksia vahingonkorvauslain 5 luvun säännösten nojalla kivusta ja särystä sekä muusta tilapäisestä haitasta, pysyvästä haitasta sekä kärsimyksestä suoritettavien korvausten määristä (2 :n 1 momentin 2 kohta). Nämä suositukset ovat ensimmäiset neuvottelukunnan mainitun lainkohdan nojalla antamat suositukset. Suositusten antaminen liittyy olennaisesti vahingonkorvauslain henkilövahinkojen korvaamista koskevien säännösten uudistamiseen. Vuoden 2006 alussa voimaan tulleen lainuudistuksen yhtenä keskeisenä tavoitteena oli yhtenäistää aineettomien vahinkojen ja kärsimyksen korvauskäytäntöä. Tätä tavoitetta pyrittiin edistämään ottamalla lakiin aikaisempaa täsmällisempiä säännöksiä niistä perusteista, joilla korvaus henkilövahingosta aiheutuneesta aineettomasta vahingosta samoin kuin henkilöön kohdistuneen loukkauksen aiheuttamasta kärsimyksestä määrätään. Korvaus aineettomasta vahingosta haluttiin lainuudistuksessa määrättäväksi objektiivisesti arvioitavien seikkojen perusteella. Näin korvaukset katsottiin voitavan määrätä mahdollisimman yhdenmukaisesti vahingon tosiasiallisen laadun perusteella, sillä subjektiivisesti koetun henkilövahingon tai loukkauksen aiheuttaman haitan tai kärsimyksen määrä ei ole mitattavissa tai vertailtavissa ja lisäksi ihmisten kyky kuvailla tuntemuksiaan vaihtelee. Toisaalta ei pidetty käytännössä tarkoituksenmukaisena säännellä tyhjentävästi lain tasolla korvausten määriä, koska korvausten määräämisperusteet olisi silloin määriteltävä suppeasti ja korvaukset muodostuisivat liian kaavamaisiksi. Lain esitöiden mukaan säännösten ohella tarvittiinkin muunlaista oikeus- ja korvauskäytännön ohjaamista (HE 167/2003). Vaikka tärkein merkitys oikeuskäytännön ohjaamisessa on korkeimmalla oikeudella, sen mahdollisuuksia pidettiin kuitenkin tässä tehtävässä rajallisena. Jotta aineettomista vahingoista suoritettavien korvausten määriä koskevaa oikeus- ja korvauskäytäntöä voitaisiin tehokkaasti ohjata korkeimman oikeuden ennakkoratkaisuilla, korkeimman oikeuden käsiteltäväksi olisi jatkuvasti tultava varsin suuri määrä erityyppisiä henkilöön kohdistuvia vahinkoja koskevia asioita. Hallituksen esityksessä arvioitiin, että tosiseikastonsa ja prosessuaalisen asetelmansa suhteen soveltuvia korvausmääriä koskevia tapauksia ei jatkossakaan tule riittävästi ennakkoratkaisun kohteeksi. Näin pelkästään korkeimman oikeuden ennakkoratkaisuilla ei voida saavuttaa riittävää ohjausvaikutusta. iii
6 Lainuudistuksessa tarkasteltiin myös erityisten korvausjärjestelmien piirissä toimivien lautakuntien tehtävää korvauskäytännön ohjaamisessa ja sen yhtenäisyyden ylläpitämisessä toimialoillaan. Tässä suhteessa erityisen suuri merkitys käytännössä on tunnetusti niillä liikennevahinkolautakunnan normeilla, jotka koskevat henkilövahinkojen perusteella aineettomasta vahingosta suoritettavia korvauksia. Johtopäätös oli kuitenkin, että liikennevahinkolautakunnan asema henkilövahinkojen korvauskäytäntöä yleisesti ohjaavana toimielimenä voitiin perustellusti kyseenalaistaa. Liikennevahinkolautakuntaa ei ole perustettu eikä sen kokoonpanoa ole muodostettu tällaisen tehtävän suorittamista varten. Liikennevahinkolautakunnan normien laajan soveltamisen tekee ongelmalliseksi myös se, että normit on laadittu vain liikennevahinkoja silmällä pitäen eikä normeja toisaalta ole kärsimyskorvauksia varten. Erityisesti edellä mainituista syistä aineellisten korvaussäännösten uudistamisen ohella ehdotettiin perustettavaksi erityinen neuvottelukunta, jonka tarkoituksena on edistää henkilövahinkojen ja kärsimyksen korvaamista koskevan oikeus ja korvauskäytännön yhtenäisyyttä. Neuvottelukunnan tehtävä ilmaistiin hallituksen esityksessä siten, että neuvottelukunnan tulisi hankkia selvitystä oikeus- ja korvauskäytännössä määrättävien korvausten määristä ja julkaista tämän selvityksen perusteella laadittuja lähinnä yhteenvedon omaisia suosituksia korvausten määristä. Hallituksen esityksessä korostettiin myös, että neuvottelukunnan harkintavallan suositusten antamisessa tulee olla suppeata ja että suositukset tulee sitoa oikeus- ja korvauskäytännössä vallitsevaan tasoon. Neuvottelukunnan toimivaltaan ei kuulu suositusten muodostaminen oman itsenäisen oikeuspoliittisen harkinnan perusteella. Lakivaliokunnankin mukaan näin neuvottelukunnan tehtävä olisi korostetun suppea, mikä osaltaan sopivalla tavallaan korostaisi tuomioistuinten ratkaisutoiminnan riippumattomuutta (LaVM 1/2004). Lakia säädettäessä pidettiin myös perusteltuna, että neuvottelukunnan tehtävänkuva huomioon ottaen sen jäsenet edustavat tuomioistuinlaitosta ja erityisten korvausjärjestelmien piirissä toimivia lautakuntia. Jo perustuslaista johtuu, että neuvottelukunta voi antaa vain yleisiä suosituksia ja että sen suositukset eivät ole tuomioistuimia sitovia. Neuvottelukunnasta ja sen toiminnan järjestämisestä Henkilövahinkoasiain neuvottelukunnasta annetun lain mukaan neuvottelukunnassa on puheenjohtaja ja viisi muuta jäsentä. Lakia säädettäessä pidettiin perusteltuna, että neuvottelukunnan tehtävänkuva huomioon ottaen sen jäsenet edustavat tuomioistuinlaitosta ja erityisten korvausjärjestelmien piirissä toimivia lautakuntia. Puheenjohtajan ja kolmen jäsenen tuleekin lain mukaan olla vakinaisia tuomareita. Heidät valtioneuvosto määrää tehtäväänsä kerrallaan enintään viideksi vuodeksi. Neuvottelukunnan jäseniä ovat lisäksi liikennevahinkolautakunnan ja potilasvahinkolautakunnan puheenjohtajat. iv
7 Neuvottelukunta asetettiin Sen puheenjohtajaksi nimitettiin hovioikeuden presidentti Mikko Könkkölä sekä jäseniksi hovioikeudenneuvos Pirkko Mikkola, käräjätuomari Ulla Lahtinen ja vakuutusoikeustuomari Aija Peltola. Neuvottelukunnan jäseniä ovat myös puheenjohtajat Kyösti Vihermaa (liikennevahinkolautakunta) ja Juhani Kaivola (potilasvahinkolautakunta). Neuvottelukunnan pääsihteeriksi valittiin kesäkuussa 2006 tutkija, varatuomari Jarkko Männistö. Neuvottelukunta on kutsunut asiantuntijoikseen oikeustieteen tutkijoita sekä lääke- ja tilastotieteen edustajia, asianajajia ja syyttäjiä. Neuvottelukunnan tehtävänä on lain mukaan myös seurata henkilövahinkojen ja kärsimyksen korvaamista koskevan oikeus- ja korvauskäytännön kehitystä (2 :n 1 momentin 1 kohta). Neuvottelukunta onkin oikeuskäytännön selvittämiseksi ja suositusten laatimiseksi tehnyt laajapohjaisen tietojen keruun käräjäoikeuksien aineetonta vahinkoa ja kärsimyskorvausta koskevista tuomioista. Neuvottelukunnalla on lain mukaan ollut oikeus saada käyttöönsä myös salassa pidettävät tuomiot (2 :n 2 momentti). Käräjäoikeuksien korvaustuomioihin kohdistuneesta tutkimuksesta on tarkoitus julkaista myöhemmin erillinen raportti. Ennen tätä aineiston keruuta neuvottelukunta suoritti ensin vain muutamaan käräjäoikeuteen kohdistuvan ns. pilottitutkimuksen saadakseen kokemusta laajempaa tietojen keruuta varten. Tästä pilottitutkimuksesta kertynyttä tietoa korvauskäytännöstä ei ole julkistettu. Neuvottelukunta tulee jatkossakin seuraamaan toimialallaan oikeus- ja korvauskäytännön kehitystä. Seurannassa tullaan erityisesti keskittymään niihin vahinkoihin, joita koskevasta korvauskäytännöstä on ollut saatavissa niukemmin aineistoa. Suositusten uusimistarpeeseen vaikuttavat myös rahanarvon muuttuminen sekä korvauskäytännön perusteena olevien arvostusten muuttuminen ja mahdollisesti myös uudenlaisten vahinkojen ilmaantuminen. Neuvottelukunnan tämän hetkisen arvion mukaan seuraavat suositukset tullaan julkaisemaan vielä vuoden 2010 aikana. Suosituksissa esitetystä henkilövahinkojen lääketieteellisestä luokittelusta ja kuvauksesta on vastannut pääosin LKT Antero Mäkelä, kirurgisten tautien erikoislääkäri, ortopedian ja traumatologian dosentti (HY) (ylilääkäri Terveydenhuollon oikeusturvakeskus). Työssä ovat lisäksi avustaneet LT Timo Juutilainen, ortopedian ja traumatologian erikoislääkäri (ylilääkäri HUS, Peijas-Rekolan sairaala), LT Markus Henriksson, psykiatrian dosentti (HY) (ylilääkäri Terveydenhuollon oikeusturvakeskus), HLL Hanna-Leena Tefke, erikoishammaslääkäri (ylihammaslääkäri Terveydenhuollon oikeusturvakeskus). Neuvottelukunta esittää heille lämpimät kiitokset heidän merkittävästä panoksestaan suositusten aikaansaamiseksi. Neuvottelukunta ottaa mielellään vastaan huomautuksia ja ehdotuksia suositusten kehittämiseksi. Ne voidaan toimittaa sähköpostitse osoitteeseen v
8 Sisällys I Esipuhe 2. painokseen... i Esipuhe 1. painokseen... iii Sisällys... vi TILAPÄINEN HAITTA Kudosten vammoja Pinnalliset vammat Yksinkertaiset haavat Lihasvammat Hermovammat Verisuonivammat Palovammat Ampumavammat Kallon ja kasvoluiden murtumat ja sijoiltaanmenot Kallonlaen murtuma Kallonpohjan murtuma Nenäluun murtuma Yläleuan tai poskiluun murtuma Alaleukaluun murtuma Leuan nyrjähdys tai venähdys Silmäkuopan pohjan murtuma Hammasvammat Hampaan siirtymä Hampaan murtuma Kallonsisäiset vammat Aivovammat Kallonsisäinen verenvuoto Näkö- ja kuuloelinten vammat Silmäluomen ja silmän sidekalvon verenpurkauma Silmän haava Silmän ruhje Silmämunan rikkoutuminen tai repeämä Tärykalvon repeämä Rintakehän vammat Kylkiluun murtuma Rintalastan murtuma Yläraajan vammat Olkanivelen sijoiltaanmeno Olkalisäke-solisluunivelen sijoiltaanmeno Solisluun murtuma Olkaluun varren murtuma Kyynärvarren murtuma Ranteen veneluun murtuma Ranteen nyrjähdys tai venähdys Kämmenluun murtuma Sormen nyrjähdys tai venähdys vi
9 II 35 Sormen sijoiltaanmeno Sormen murtuma Sormen jännevamma Lantion ja alaraajan vammat Lantion vammat Ristiluun vammat Reisiluun yläosan murtuma Reisiluun varren murtuma Reisiluun alaosan murtuma Polvilumpion murtuma Polvilumpion sijoiltaanmeno Polven nivelsiteiden revähdys Sääriluun yläosan murtuma Sääriluun varren murtuma Sääriluun alaosan murtuma Nilkkamurtuma Nilkan nyrjähdys Selkärangan ja selkäytimen vammat Niskan venähdysvamma tai kaularangan retkahdusvamma Kaularangan nikaman sijoiltaanmeno tai murtuma Rinta- ja lannerangan venähdys- tai retkahdusvamma Rinta- ja lannerangan nikaman sijoiltaanmeno tai murtuma Selkäytimen tai hermojuurien vaurio Sisäelinvammat Sydämen vamma Keuhkon vamma Vatsaontelon sisäiset vammat Traumaattiset amputoitumiset Sormen amputoituminen Ranteen amputoituminen Alaraajan amputoituminen nilkasta tai jalkaterästä Alaraajan amputoituminen reidestä tai säärestä Päänahan irtirepeäminen Korvalehden tai nenän irtirepeäminen Kipu ja särky, joihin ei liity kudosvauriota Kipu, johon ei liity kudosvauriota Särky, johon ei liity kudosvauriota Mielenterveyden häiriöt Akuutti stressireaktio Traumaperäinen stressihäiriö Sopeutumishäiriö Masennus PYSYVÄ HAITTA Toiminnallinen haitta Kosmeettinen haitta Kasvoarpi vii
10 III IV 72 Vartalon arpi Nenän epämuotoisuus Hampaan värimuutos LOUKKAUKSEN AIHEUTTAMA KÄRSIMYS Vapaus Raiskaus Pakottaminen seksuaaliseen tekoon Seksuaalinen hyväksikäyttö Lapsen seksuaalinen hyväksikäyttö Vapaudenriisto Panttivangin ottaminen Lapsen omavaltainen huostaanotto Ihmiskauppa Laiton uhkaus Pakottaminen Oikeudenkäytössä kuultavan uhkaaminen Ryöstö Kiristys Rauha Kotirauhan rikkominen Varkaus Lähestymiskiellon rikkominen Kunnia Kunnianloukkaus Väärä ilmianto Yksityisyys Yksityiselämää loukkaava tiedon levittäminen Salassapitorikos Salakuuntelu ja salakatselu Viestintäsalaisuuden loukkaus Henkilörekisteririkos Syrjintä Syrjintä Työsyrjintä Henkilökohtainen koskemattomuus Henkirikoksen yritys Muu ruumiillisen koskemattomuuden vakava loukkaus Henkisen koskemattomuuden vakava loukkaus Muu ihmisarvon vakava loukkaus Henkirikoksen yritys Vaaran aiheuttaminen Heitteillepano Pelastustoimen laiminlyönti Määräysvallan väärinkäyttäminen SURMANSA SAANEEN LÄHEISELLE AIHEUTUNUT KÄRSIMYS Lapsen kuolema viii
11 109 Vanhemman kuolema Sisaruksen kuolema Puolison kuolema SOVELTAMISOHJEET Soveltamisohjeiden sisältö Mitä suositukset ovat Tilapäinen haitta Tilapäisen haitan korvaamista koskevat säännökset Korvauksen laskeminen Yleinen korvaustaso Kudosten vammoja Kallon ja kasvoluiden murtumat ja sijoiltaanmenot Hammasvammat Kallonsisäiset vammat Näkö- ja kuuloelinten vammat Rintakehän vammat Yläraajan vammat Lantion ja alaraajan vammat Selkärangan ja selkäytimen vammat Sisäelinvammat Traumaattiset amputoitumiset Kipu ja särky, joihin ei liity kudosvauriota Mielenterveyden häiriöt Pysyvä haitta Oikeuskäytäntö Muu korvauskäytäntö Pysyvän toiminnallisen haitan korvaaminen Kosmeettinen haitta Loukkauksen aiheuttama kärsimys Säännökset kärsimyskorvauksesta Korvauksen laskeminen Yleinen korvaustaso Vapaus Rauha Kunnia Yksityisyys Syrjintä Henkilökohtainen koskemattomuus Muu ihmisarvon vakava loukkaus Surmansa saaneen läheiselle aiheutunut kärsimys LIITE: ICD-10-KOODIT LIITE: SUOSITUSTEN VASTAAVUUSTAULUKKO HAKEMISTO ix
13 I TILAPÄINEN HAITTA 1 Kudosten vammoja 1 Pinnalliset vammat ICD S00.0, S00.2, S00.3, S00.4, S00.5, S00.7, S00.8, S00.9, S10.0, S10.1, S10.7, S10.8, S10.9, S20.0, S20.1, S20.2, S20.3, S20.4., S20.7, S20.8, S20.9, S30.0, S30.1, S30.2, S30.7, S30.8, S30.9, S40.0, S40.7, S40.8, S40.9, S50.0, S50.1, S50.7, S50.8, S50.9, S60.0, S60.1, S60.2, S60.7, S60.8, S60.9, S70.0, S70.1, S70.7, S70.8, S70.9, S80.0, S80.1, S80.7, S80.8, S80.9, S90.0, S90.1, S90.2, S90.3, S90.7, S90.8, S90.9, T00.0, T00.1, T00.2, T00.3, T00.6, T00.8, T Lievät pinnalliset vammat. Eivät vaadi sairaanhoidollisia toimenpiteitä. Aiheuttavat vamman laatuun nähden vähäistä tilapäistä haittaa alle 2 viikon ajan. Ei pysyvää haittaa. 1.2 Kohtalaiset pinnalliset vammat. Eivät vaadi sairaanhoidollisia toimenpiteitä. Aiheuttavat vamman laatuun nähden keskimääräistä tilapäistä haittaa 2 3 viikon ajan. Ei pysyvää haittaa. 1.3 Vaikeat pinnalliset vammat. Eivät vaadi sairaanhoidollisia toimenpiteitä. Aiheuttavat vamman laatuun nähden erittäin suurta tilapäistä haittaa 3 4 viikon ajan. Ei pysyvää haittaa
14 2 Yksinkertaiset haavat ICD S01.0, S01.1, S01.2, S01.3, S01.4, S01.40, S01.41, S01.50, S01.51, S01.59, S01.7, S01.8, S01.9, S11.0, S11.1, S11.2, S11.7, S11.8, S11.9, S21.0, S21.1, S21.2, S21.7, S21.8, S21.9, S31.0, S31.1, S31.2, S31.3, S31.4, S31.5, S31.7, S31.8, S41.0, S41.1, S41.7, S41.8, S51.0, S51.7, S51.8, S51.9, S61.0, S61.1, S61.7, S61.8, S61.9, S71.0, S71.1, S71.7, S71.8, S81.0, S81.7, S81.8, S81.9, S91.0, S91.1, S91.2, S91.3, S91.7, T01.0, T01.1, T01.2, T01.3, T01.6, T01.8, T Pinnallinen haava (nirhauma). Vain ihon päällimmäinen kerros (epiteelikerros) on vaurioitunut. Ei vaadi ompeleita. Aiheuttaa tilapäistä haittaa alle 2 viikon ajan. Ei pysyvää haittaa. 2.2 Siisti haava. Ei merkittäviä ihonalaisen kudoksen vaurioita. Vaatii iho-ompeleita, mutta ei ihonalaisen kudoksen erityistä korjaamista. Aiheuttaa tilapäistä haittaa 2 3 viikon ajan. Vähäinen pysyvä haitta mahdollinen. 2.3 Repaleinen tai ihonalaisiin kudoksiin ulottuva haava. Haavaan ei liity hermo-, lihas- tai jännevammaa. Vaatii ihonalaisten kudosten korjaamista tai haavan ruhjoutuneiden reunojen poisleikkaamista ja saattaa vaatia päivittäisiä hoitotoimenpiteitä tulehduksen seurauksena. Aiheuttaa tilapäistä haittaa 3 6 viikon ajan. Pysyvä haitta mahdollinen Lihasvammat ICD S16, S46.0, S46.1, S46.2, S46.3, S46.7, S46.8, S46.9, S56.0, S56.1, S56.2, S56.3, S56.4, S56.5, S56.7, S56.8, S66.0, S66.1, S66.2, S66.3, S66.4, S66.5, S66.6, S66.7, S66.8, S66.9, S76.0, S76.1, S76.2, S76.3, S76.4, S76.7, S86.0, S86.1, S86.2, S86.3, S86.7, S86.8, S86.9, S96.0, S96.1, S96.2, S96.7, S96.8, S96.9, T09.5, T11.5, T13.5, T Lievä lihasvamma. Ei vaadi sairaanhoidollisia toimenpiteitä. Aiheuttaa vamman laatuun nähden vähäistä tilapäistä haittaa alle 2 viikon ajan. Ei pysyvää haittaa
15 3.2 Kohtalainen lihasvamma. Lihaksen sisäinen verenvuoto vaatii lihaskalvon avauksen tai verenpurkauman poiston pistämällä. Aiheuttaa vamman laatuun nähden keskimääräistä tilapäistä haittaa 2 4 viikon ajan. Ei pysyvää haittaa. 3.3 Vaikeat lihasvamma. Vaatii leikkaushoitoa. Aiheuttaa vamman laatuun nähden erittäin suurta tilapäistä haittaa 1 3 kuukauden ajan. Pysyvä haitta mahdollinen Hermovammat ICD S04.0, S04.1, S04.2, S04.3, S04.4, S04.5, S04.6, S04.7, S04.80, S04.81, S04.88, S04.9, S14.0, S14.1, S14.2, S14.3, S14.4, S14.5, S14.6, S24.0, S24.1, S24.2, S24.3, S24.4, S24.5, S24.6, S34.0, S34.1, S34.2, S34.3, S34.4, S34.5, S34.6, S34.8, S44.0, S44.1, S44.2, S44.3, S44.4, S44.5, S44.7, S44.8, S44.9, S54.0, S54.1, S54.2, S54.3, S54.7, S54.8, S54.9, S64.0, S64.1, S64.2, S64.3, S64.4, S64.7, S64.8, S64.9, S74.0, S74.1, S74.2, S74.7, S74.8, S74.9, S84.0, S84.1, S84.2, S84.7, S84.8, S84.9, S94.0, S94.1, S94.2, S94.3, S94.7, S94.8, S94.9, T09.3, T09.4, T11.3, T13.3, T Lievä hermovamma. Ei vaadi sairaanhoidollisia toimenpiteitä. Aiheuttaa vamman laatuun nähden vähäistä haittaa alle 2 viikon ajan. Ei pysyvää haittaa. 4.2 Kohtalainen hermovamma. Ei vaadi sairaanhoidollisia toimenpiteitä. Aiheuttaa vamman laatuun nähden keskimääräistä tilapäistä haittaa 3 6 kuukauden ajan. Ei pysyvää haittaa. 4.3 Vaikea hermovamma. Vaatii pitkää sairaalahoitoa ja useita korjausleikkauksia. Aiheuttaa vamman laatuun nähden erittäin suurta tilapäistä haittaa 3 kuukauden 2 vuoden ajan. Pysyvä haitta
16 5 Verisuonivammat ICD S15.0, S15.1, S15.2, S15.3, S15.7, S15.8, S15.9, S25.0, S25.1, S25.2, S25.3, S25.4, S25.5, S25.7, S25.8, S25.9, S35.0, S35.1, S35.2, S35.3, S35.4, S35.5, S35.7, S35.8, S35.9, S45.0, S45.1, S45.2, S45.3, S45.7, S45.8, S45.9, S55.0, S55.1, S55.2, S55.7, S55.8, S55.9, S65.0, S65.1, S65.2, S65.3, S65.4, S65.5, S65.7, S65.8, S65.9, S75.0, S75.1, S75.2, S75.7, S75.8, S75.9, S85.0, S85.1, S85.2, S85.3, S85.4, S85.5, S85.7, S85.8, S85.9, S95.0, S95.1, S95.2, S95.7, S95.8, S95.9, T11.4, T13.4, T Lievä verisuonivamma. Suonen sitominen tai korjaaminen suoritettavissa poliklinikalla. Aiheuttaa vamman laatuun nähden vähäistä tilapäistä haittaa alle 2 viikon ajan. Ei pysyvää haittaa. 5.2 Kohtalainen verisuonivamma. Vaatii sairaalahoitoa. Aiheuttaa vamman laatuun nähden keskimääräistä tilapäistä haittaa 1 2 kuukauden ajan. Ei pysyvää haittaa. 5.3 Vaikea verisuonivamma. Vaatii pitkää sairaalahoitoa. Aiheuttaa vamman laatuun nähden erittäin suurta tilapäistä haittaa 3 6 kuukauden ajan. Pysyvä haitta mahdollinen Palovammat ICD T20.0, T20.1, T20.2, T20.3, T20.4, T20.5, T20.6, T20.7, T21.0, T21.1, T21.2, T21.3, T21.4, T21.5, T21.6, T21.7, T22.0, T22.1, T22.2, T22.3, T22.4, T22.5, T22.6, T22.7, T23.0, T23.1, T23.2, T23.3, T23.4, T23.5, T23.6, T23.7, T24.0, T24.1, T24.2, T24.3, T24.4, T24.5, T24.6, T24.7, T25.0, T25.1, T25.2, T25.3, T25.4, T25.5, T25.6, T25.7, T26.0, T26.1, T26.2, T26.3, T26.4, T26.5, T26.6, T26.7, T26.8, T26.9, T27.0, T27.1, T27.2, T27.3, T27.4, T27.5, T27.6, T27.7, T28.0, T28.1, T28.2, T28.3, T28.4, T28.5, T28.6, T28.7, T28.8, T28.9, T29.0, T29.1, T29.2, T29.3, T29.4, T29.5, T29.6, T29.7, T95.0, T95.1, T95.2, T95.3, T95.4, T95.8, T Lievä palovamma. Ei vaadi sairaanhoidollisia toimenpiteitä. Aiheuttaa vamman laatuun nähden vähäistä tilapäistä haittaa alle 2 viikon ajan. Ei pysyvää haittaa
17 6.2 Kohtalainen palovamma. Vaatii sairaalahoitoa. Aiheuttaa vamman laatuun nähden keskimääräistä tilapäistä haittaa 2 4 viikon ajan. Ei pysyvää haittaa. 6.3 Vaikea palovamma. Vaatii pitkää sairaalahoitoa ja useita korjausleikkauksia. Aiheuttaa vamman laatuun nähden erittäin suurta tilapäistä haittaa 3 12 kuukauden ajan. Pysyvä haitta Ampumavammat ICD X74, X95, Y Lievä ampumavamma. Ei vaadi sairaanhoidollisia toimenpiteitä. Aiheuttaa vamman laatuun nähden vähäistä tilapäistä haittaa alle 2 viikon ajan. Ei pysyvää haittaa. 7.2 Kohtalainen ampumavamma. Ei laajaa kudostuhoa. Vaatii haavan puhdistusta sekä mahdollisesti lihaksen sisäisen verenvuodon hoitamista. Aiheuttaa vamman laatuun nähden keskimääräistä tilapäistä haittaa 2 6 viikon ajan. Ei pysyvää haittaa. 7.3 Vaikea ampumavamma. Vakavia kudosvaurioita (iho, hermo, verisuoni, sisäelin, luu). Vaatii pitkää sairaalahoitoa ja useita korjausleikkauksia. Aiheuttaa vamman laatuun nähden erittäin suurta tilapäistä haittaa 3 6 kuukauden ajan. Pysyvä haitta Kallon ja kasvoluiden murtumat ja sijoiltaanmenot 8 Kallonlaen murtuma ICD S02.0 Kallonlaen murtuma. Ei vakavia kallonsisäisiä vammoja. Ei vaadi sairaanhoidollisia toimenpiteitä mahdollisten päänahan vaurioiden korjaamisen lisäksi. Aiheuttaa tilapäistä haittaa 1 2 viikon ajan. Ei pysyvää haittaa. 5
18 9 Kallonpohjan murtuma ICD S02.1 Kallonpohjan murtuma. Ei vakavia kallonsisäisiä vammoja. Ei vaadi sairaanhoidollisia toimenpiteitä mahdollisten päänahan vaurioiden korjaamisen lisäksi. Aiheuttaa tilapäistä haittaa 3 4 viikon ajan. Ei pysyvää haittaa. 10 Nenäluun murtuma ICD S Nenäluun (os nasale) kärjen hyväasentoinen, vakaa murtuma. Ei vaadi paikalleen asettamista. Aiheuttaa tilapäistä haittaa 1 2 viikon ajan. Ei pysyvää haittaa Nenäluun murtuma. Vaatii paikalleen asettamisen. Aiheuttaa tilapäistä haittaa 3 4 viikon ajan. Vähäinen pysyvä haitta mahdollinen Nenäluun tyven tai nenän rustoisten osien murtuma. Vaatii leikkaushoitoa. Aiheuttaa tilapäistä haittaa 4 6 viikon ajan. Pysyvä haitta Yläleuan tai poskiluun murtuma ICD S Poskiluun hyväasentoinen, vakaa murtuma. Ei vaadi leikkaushoitoa. Aiheuttaa tilapäistä haittaa 1 3 viikon ajan. Ei pysyvää haittaa Poskipään tai poskikaaren sijoiltaan mennyt murtuma. Vaatii leikkaushoitoa. Aiheuttaa tilapäistä haittaa 1 4 viikon ajan. Vähäinen pysyvä haitta mahdollinen (hermovamma, silmän liikevajaus) Yläleuan murskamurtumat (Le Fort I III). Vaatii leikkaushoitoa. Aiheuttaa tilapäistä haittaa 1 3 kuukauden ajan. Pysyvä haitta mahdollinen (suun liikkeet, pureminen)
19 12 Alaleukaluun murtuma ICD S Alaleukaluun hyväasentoinen, vakaa murtuma. Vaatii leuan sitomista liikkumattomaksi. Aiheuttaa tilapäistä haittaa 4 6 viikon ajan. Ei pysyvää haittaa Alaleukaluun sijoiltaan mennyt, epävakaa murtuma. Vaatii leikkaushoitoa sekä leuan sitomista liikkumattomaksi. Aiheuttaa tilapäistä haittaa 4 8 viikon ajan. Pysyvä haitta (purenta, leukanivelien kuluminen) Alaleukaluun sijoiltaan mennyt, erittäin epävakaa monimurtuma. Vaatii leikkaushoitoa sekä leuan sitomista liikkumattomaksi. Aiheuttaa tilapäistä haittaa 6 viikon 3 kuukauden ajan. Pysyvä haitta (purenta, leukanivelien kuluminen). 13 Leuan nyrjähdys tai venähdys ICD S03.4 Leuan yksinkertainen nyrjähdys tai venähdys. Ei leukanivelen sisäisiä vaurioita. Ei vaadi sairaanhoidollisia toimenpiteitä mahdollisen paikalleen asettamisen lisäksi. Aiheuttaa tilapäistä haittaa 1 3 viikon ajan. Ei pysyvää haittaa. 14 Silmäkuopan pohjan murtuma ICD S02.3 Silmäkuopan pohjan murtuma. Vammaan voi liittyä silmän ruhje. Voi edellyttää leikkaushoitoa. Aiheuttaa tilapäistä haittaa (näkökyky, silmän liikerajoitukset, ihohermo-oireet) 2 6 viikon ajan. Pysyvä haitta mahdollinen. 7
20 3 Hammasvammat 15 Hampaan siirtymä ICD S Hampaan tärähtäminen ja löystyminen. Hammas liikkuu kuopassaan, mutta on pysynyt paikallaan. Hoidetaan mahdollisesti kiskottamalla hammas viereisiin hampaisiin 2 3 päivän ajaksi. Aiheuttaa tilapäistä haittaa 1 2 viikon ajan. Ei pysyvää haittaa Hampaan siirtyminen pois paikaltaan (luksaatio, intruusio, ekstruusio). Vaatii hampaan paikalleen asettamisen ja kiskottamisen viereisiin hampaisiin 2 6 viikon ajaksi. Aiheuttaa tilapäistä haittaa 2 6 viikon ajan. Pysyvä haitta mahdollinen Hampaan täydellinen irtirevähtäminen (eksartikulaatio). Vaatii hampaan takaisinistutuksen ja kiskottamisen viereisiin hampaisiin 3 4 viikon ajaksi. Aiheuttaa tilapäistä haittaa 4 6 kuukauden ajan. Pysyvä haitta mahdollinen Hampaan murtuma ICD S Hampaan kiilteen tai kruunun murtuma. Ei yhteyttä hampaan ytimeen. Vaatii paikkaushoitoa. Aiheuttaa tilapäistä haittaa 1 2 viikon ajan. Ei pysyvää haittaa Hampaan kruunun tai hampaan juuren murtuma. Yhteys hampaan ytimeen. Vaatii hampaan juurihoitoa. Juurimurtuma vaatii lisäksi hampaan kiskottamista viereisiin hampaisiin 3 kuukauden ajaksi. Aiheuttaa tilapäistä haittaa 1 3 kuukauden ajan. Pysyvä haitta mahdollinen (hampaan menetys)